PMIndiaData/PMIndiaSum huggingface dataset:
প্রধান মন্ত্রীনা পাকিস্তান্দা ঈচাউ থোক্তুনা মীওই কয়াগী পুন্সি মাঙখিবদা অৱাবা ফোংদোকখ্রে

প্রধান মন্ত্রী, শ্রী নরেন্দ্র মোদীনা পাকিস্তান্দা ঈচাউ থোক্তুনা মীওই কয়াগী পুন্সি মাঙখিবদা থম্মোই শোক্না নুংঙাইতবা অমসুং অৱাবা ফোংদোকখ্রে। ত্বীৎ অমদা প্রধান মন্ত্রীনা হায়খি; "পাকিস্তান্দা ঈচাউনা মরম ওইদুনা অমাং-অতা কয়া থোকপা উবদা অদুক্কী মতীক নুংঙাইতে। ঐখোয়না অৱাবা তারবশিং, অশোক অপন নংলবশিং অমসুং অসিগুম্বা মহৌশাগী ওইবা খুদোংথীবনা শোকহল্লবশিংগী ইমুং মনুংগী অৱাবদা শরুক য়াজরি অমসুং মহৌশাগী পুন্সিদা খোঙজেল য়াঙনা হঞ্জিল্লকপা ওইরসনু হায়না আশা তৌজরি।"
১৫ ওগস্ত পার্ক, লাল কিলা মৈদান্দা প্রধান মন্ত্রী দসেরা থৌরম শরুক য়াখ্রে

ঙসি নই দিল্লীগী ১৫ ওগস্ত পার্ক, লাল কিলা মৈদান্দা প্রধান মন্ত্রী নরেন্দ্র মোদীনা দসেরাগী থৌরমদা শরুক য়াখ্রে । লব-কুশ রামলীলা কমিতিনা শীনবা রামলীলা অদু প্রধান মন্ত্রীনা য়েংখি । থৌরম অদুদা অফবনা ফত্তবা মাইথিবা পীবগী খুদম ওইরিবা, রাবন, কুম্ভকর্ন অমসুং মেঘনাথকী অচৌবা মীতমশিং মৈ থাবা মহাক্না য়েংখি । থৌরম অদুদা ভারতকী রাস্ত্রপতি রাম নাথ কোবিন্দসু শরুক য়াখি ।
জিসাত-১১ মাইপাক্না থাগৎপগী প্রধান মন্ত্রীনা ইসরো থাগৎলি

“ঐখোয়গী স্পেসকী থবকশিংগী অচৌবা মাইপাকপা অমনি, মসিনা মনুং হুনজিনবদা লৈবা মফমশিংগা শম্নহন্দুনা লৈবাক ভারত মচা ক্রোর কয়াগী পুন্সিদা অহোংবা পুরক্কনি। ভারতকী হৌজিক ফাওবদা খ্বাইদগী লুম্বা, চাউবা অমসুং খ্বাইদগী ফবা কম্মুনিকেসন সেতিলাইৎ অসি মাইপাক্না থাগৎপগীদমক ইসরো থাগৎলি। অনৌবা থবক পাংথোক্লিবা, অৱাংবা থাক অমা শেম্লিবা অমসুং মাইপাকপা পুরক্লিবা ঐখোয়গী সাইন্তিসশিংগীদমক ভারতনা চাউথোকচরি। মখোয়গী শিংথানিংঙাই ওইরবা থবকশিং অসিনা ভারত মচা খুদিংদা থৌনা হাপ্লে” হায়না প্রধান মন্ত্রীনা হায়খি।
মন্ত্রীমন্দলনা সেতলাইৎ অমসুং লোঞ্চ ভেহিকলশিংগীদমক্তা তেলিমেত্রী অমসুং তেলিকমান্দ স্তেসন চৎথনবা অমসুং স্পেস রিসর্স, সাইন্স অমুং এপ্লিকেসনশিংদা তেংবাং পীননবা ভারত অমসুং ব্রুনৈ দরুসলামগী মরক্তা তৌনবা এম.ও.য়ু.দা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা সেতলাইৎ অমসুং লোঞ্চ ভেহিকলশিংগীদমক্তা তেলিমেত্রী অমসুং তেলিকমান্দ স্তেসন চৎথনবা অমসুং স্পেস রিসর্স, সাইন্স অমুং এপ্লিকেসনশিংদা তেংবাং পীননবা ভারত অমসুং ব্রুনৈ দরুসলামগী মরক্তা তৌনবা য়ানা চেরোল (এম.ও.য়ু.)দা অয়াবা পীখ্রে। এম.ও.য়ু. অসি জুলাই ১৯, ২০১৮দা নই দিল্লীদা খুয়েক পীনখিবনি। কান্নবাঃ এম.ও.য়ু. অসিদগী ভারতনা মাগী সেতলাইৎ মিশন অমদি লোঞ্চ ভেহিকলশিংগীদক্তা গ্রাউন্দ স্তেসন চৎথবা হৌবা, ঙাক-শেল অমসুং মদুদগী হেন্না ফগৎহন্নবগী থবক মখা চৎথবদা মতেং ওইরগনি। লোইননা মসিদগী ভারতনা স্পেস তেক্নোলোজী এপ্লিকেসনশিংদা ব্রুনৈ দারুসলামগী ওফিসিয়েলশিং অমসুং মহৈরোইশিংবু ত্রেনিংগী থোংদা স্পেসকা মরি লৈনবা থবক-থৌরমশিংদা মখোয়না খঙ-হৈবশিং অদু শেয়র তৌবদা মতেং ওইরগনি। এম.ও.য়ু. অসিগী মখাদা ব্রুনৈ দারুসলামগা লোইননা তেংবাং পীনবনা ভারতকী স্পেস মিশন অমসুং লোঞ্চ ভেহিকলগী মতেংগীদমক্তা ভারতকী গ্রাউন্দ স্তেসন চৎথবা, ঙাক-শেল অমসুং শেমজিন-শাজিনবদা মতেং ওইরগনি। মতৌ অসুম্না মসিদগী লৈবাক অসিগী মফম পুম্নমক্তা অমসুং শরুক খুদিংমক্তা কান্নবা ফংলগনি। এম.ও.য়ু. অসিদগী স্পেস তেক্নোলোজী এপ্লিকেসনশিংগী লমদা ত্রেনিং অমসুং গ্রাউন্দ স্তেসন চৎথবদা অনৌবা রিসর্সকী থবক-থৌরমশিং হেনগৎলগনি।
প্রধান মন্ত্রীনা ৱার্ল্দ এনভাইরনমেন্ত দেগী গ্লোবেল সেলেব্রেসন্দা ৱা ঙাংগনি

প্রধান মন্ত্রী শ্রী নরেন্দ্র মোদীনা হয়েং ন্যু দিল্লীদা পাংথোক্কদৌরিবা ৱার্ল্দ এনভাইরনমেন্ত দে ২০১৮গী গ্লোবেল সেলেব্রেসন্দা ৱা ঙাংগনি। প্রধান মন্ত্রীনা রাজপথতা পাংথোকপা একজিবিসন্দসু চৎকনি। চহি অসিগী ৱার্ল্দ এনভাইরনমেন্ত দেগী থিমদি ‘বিৎ প্লাস্তিক পোলুসন’ হায়বা অসিনি। থৌরম অসিগী ৪৩শুবা এদিসনগী গ্লোবেল হোস্ত নেসন অসি ভারতনা ওইরি। এনভাইরনমেন্ত মিনিস্তরশিং, য়ুনাইতেদ নেসন্সকী মীহুৎশিং অমসুং তোঙান তোঙানবা ইন্দস্ত্রী বোদীশিংগী মীহুৎশিংনা থৌরম অসিদা শরুক য়াগনি। প্রধান মন্ত্রীনা মন কী বাতকী ৪৪শুবা তাঙ্কক্তা ফোংদোকখি মদুদি, ভারতনা ৱার্ল্দ এনভাইরনমেন্ত দে সেলেব্রেসনগী ওফিসিয়েল হোস্ত ওইরিবা অসি ক্লাইমেৎ চেঞ্জগী ইশুশিং মায়োক্নবদা ভারতনা লুচীংদুনা পায়খৎলিবশিং অদু শকখঙবীবনি।
প্রধান মন্ত্রী শ্রী নরেন্দ্র মোদীনা ক্বাদ লীদর্স সম্মিৎ হৌদোকপদা থমখিবা ৱারোলগী মনিপুরি ৱাহন্থোক

য়োর এক্সিলেন্সীস, প্রধান মন্ত্রী কিশিদা, প্রধান মন্ত্রী এন্থোনী অলবানিজ অমসুং প্রসিদেন্ত বাইদেন। য়াম্না ফজরবা হোস্পিতেলিতী অসিগীদমক প্রধান মন্ত্রী কিশিদাবু হন্না-হন্না থাগৎচরি। ঙসি তোকিওদা মরুপ ময়ামগী মরক্তা য়াওজবা ফংজবা অসি য়াম্না নুংঙাই। অহানবদা ঐহাক্না প্রধান মন্ত্রী এন্থোনী অলবানিজনা মীখলদা মাইপাকখিবগীদমক ঐহাক্না নুংঙাইবা ফোঙদোকচরি। অদোম্না ৱাশক লৌখিবা পুং ২৪ খক্তা ফংবগা ঐখোয়গী ইরক্তা য়াওবীরিবা অসিনা ক্বাদকী মরুপ ওইবগী মরীগী মপাঙ্গল অমসুং মসিদা অদোমগী অচেৎপা ফিরেপ লৌরিবা অদু তাক্লি। এক্সিলেন্সীস, অতেনবা মতম অসিগী মনুংদা ক্বাদনা মালেমগী ফম্পাক অসিদা মরু ওইবা মফম অমা কনবা ঙম্লি। ঙসি ক্বাদকী স্কোপ অসি হেন্না পাকথোক-চাউথোক্লে অমসুং ফোর্মেৎ অসিসু হেন্না ইফেক্তিব ওইরি। ঐখোয়না অমনা অমদা থাজবা, ঐখোয়গী অচেৎপা ফিরেপ অসিনা দেমোক্রেতিক ফোর্সশিংদা অনৌবা ইনর্জী অমসুং থৌনা হাপ্লি। ক্বাদকী থাক্তা লৈরিবা ঐখোয়গী ম্যুচুএল কোওপরেসন অসিনা কফ্রী, ওপন, অমসুং ইনক্লুসিব ইন্দো-পেসিফিক রিজন অমা ওইহন্নবা শাহৌ অমা পীরি, মসি ঐখোয় পুম্নমক্কী মান্নবা পান্দম ওইরি। কোবিদ-১৯না পীবা চৈথেং লৈজরবসু ঐখোয়না ভেক্সিন-দেলিভরী, ক্লাইমেৎ এক্সন, সপ্লাই চেন রেজিলিয়েন্স, দিজাস্তর রেস্পোন্স অমসুং ইকনোমিক কোওপরেসন অসিগুম্বা লম কয়াদা কোওর্দিনেসন পীবা হেনগৎহনখি। মসিনা ইন্দো-পেসিফিক্তা শান্তি, চাউখৎপা অমসুং তংদু লৈতাবা পুরকপা ঙমহল্লি। ক্বাদনা ইন্দো-পেসিফিক রিজনগীদমক কনস্ত্রক্তিব এজেন্দা অমা ঙাক্না চৎলি। মসিগা লোয়ননা ‘ফোর্স ওফ গুদ’ হায়না লৈরিবা ক্বাদকী মীংচৎ অসি হেন্না মপাঙ্গল কনখৎহল্লগনি। হন্না-হন্না থাগৎচরি! খঙহঞ্জবা – মসি প্রধান মন্ত্রীনা থমখিবা ৱারোলগী চাউরাকপা ৱাহন্থোক্নি। তশেংবা ৱারোলদি হিন্দীদা পীখি।
পি.এম.না শ্রী পালোঞ্জি মিস্ত্রীনা লৈখিদবদা অৱাবা ফোংদোকখ্রে

প্রধান মন্ত্রী, শ্রী নরেন্দ্র মোদীনা শক্নাইরবা ইন্দস্ত্রিয়েলিস্ত, শ্রী পালোঞ্জী মিস্ত্রীনা লৈখিদবদা অৱাবা ফোংদোকখ্রে। ত্বীত অমদা, প্রধান মন্ত্রীনা হায়খি: “শ্রী পালোঞ্জী মিস্ত্রীনা লৈখিদবদা থমোই শোক্না নুঙঙাইতে। মহাক্না কমর্স অমসুং ইন্দস্ত্রীগী লমদা শিংথানিংঙাই ওইরবা থৌদাং কয়া লৌখি। ঐহাক্না মহাক্কী ইমুং-মনুংশিং, মরুপশিং অমসুং মশিং লাকঙমদ্রবা মহাকপু নুংশিজবশিং অদুগীদমক্তা অৱাবা ফোংদোক্লি। মহাক্কী থৱাইনা ঈশ্বরগী কুয়াখাদা চংজফম লৌদুনা লৈবা ওইরসনু।”
কেবিনেতনা ২০২০গী মার্চ ফাওবদা অৱাং নোংপোক্কীদমক এনএলসিপিআর স্কিম মখা চৎথবা য়াখ্রে

২০২০গী মার্চ ফাওবদা অনৌবা স্কিম এনইএসআইদিএস চৎনহবদশু অয়াবা পিখ্রে প্রধানমন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা ৯০:১০ গী ফন্দিং পেতর্নগা লোয়ননা হৌজিক লৈরিবা নন লাপ্সএবল সেন্ত্রেল পুল ওফ রিসোর্সেস (এনএলসিপিআর) স্কিমগী মখাদা লুপা কোতি ৫৩০০ অমগা কায়থোকপগা লোয়ননা ২০২০ গী মার্চ ফাওবা শাংদোকপদা অয়াবা পিখ্রে । মসিনা হৌজিক পায়খৎলিবা প্রোজেক্তশিং অসি লোইশিনবা ঙমহল্লগনি । ইং ২০২০ গী মার্চ ফাওবদা অখন্নবা সেক্তর খরদা ইনফ্রাস্ত্রকচর শেমগৎপদা অহোবা লৈরিবা মেনশিন্নবা কেন্দ্র সরকারনা চাদা ১০০ শেল পুথোকপগা লোয়ননা ইং ২০১৭-১৮ দগী পায়খৎকদবা অনৌবা সেন্ত্রেল সেক্তর স্কিম নোর্থ ইস্ত স্পিসিএল ইনফ্রাস্ত্রকচর দিবেলপমেন্ত স্কিম (এনইএসআইদিএস) চৎনহনবদশু মন্ত্রীমন্দলনা অয়াবা পিখ্রে । এনইএসআইদিএসগী শক্তমশিং: অনৌবা স্কিম অসিনা মখাগী সেক্তরশিং অসিদা ইনফ্রাস্ত্রকচর শেমগৎপদা চাওনা কোনশিনগনি:- a) ৱাতর সপ্লাই, পৱার, কনেক্তিবিতি অমসুং তুরিজম চাওখৎনবা অখন্নবা প্রোজেক্তশিংগা মরি লৈনবা ফিজিকেল ইনফ্রাস্ত্রকচর ; b) এদুকেসন অমসুং হকশেলগী সোসিএল সেক্তরশিংগী ইনফ্রাস্ত্রকচর । এনইএসআইদিএসগী কান্নবশিং: এনইএসআইদিএসগী অনৌবা স্কিম অসিগী মখাদা শেমগৎপা ইনফ্রাস্ত্রকচরশিংনা লমদম অসিগী হকশেল অমসুং মহৈ মশিং তম্বদা খুদোংচাবা পিবগী মথক্তা লমকোইবশিং হেন্না লাকহন্দুনা মফমশিং অদুগী নহারোলশিংগী থবক পীজনবগী খোদোংচাবা কয়াসু ফংহল্লগনি । লাক্কদৌরিবা চহিশিংদা স্কিম অসিদা রিজন অসিগী ওভরওল দিবেলপমেন্ততা অহোংবা পুরকপা ঙম্লগনি ।
প্রধান মন্ত্রীনা শ্রী বিষ্ণু চরন সেথীনা লৈখিদবদা অৱাবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা ভারতীয় জনতা পার্তীগী ওরিশা য়ুনিতকী লুচিংবা, শ্রী বিষ্ণু চরন সেথীনা লৈখিদবদা অৱাবা ফোঙদোকখ্রে। প্রধান মন্ত্রীনা ত্বিত তৌখি; “শ্রী বিষ্ণু চরন সেথীজীনা ওরিশাগী চাউখৎ খোঙথাংদা শীংথানীংঙাই ওইনা শরুক তমলমখি। মহাক অসি হোৎনবা কনবা লেজিস্লেচর ওইনা মশানা মশক তাকচখি অমসুং খুন্নাইবু চাউখৎহন্নবা চাউনা শরুক তমখি। মহাক্না লৈখিদবা অসি থমোয় শোক্নীংঙাই ওই। মহাক্কী ইমুং-মনুং অমসুং সপ্পোর্তরশিংদা অৱাবা ফোঙদোকচরি। ওম শান্তি।”
পি.এম.না সি.দবল্যু.জি.২০২২দা নুপীগী কে.জি. ৫০গী বোক্সিংদা গোল্দ মেদল লৌরকখিবগীদমক্তা নিখত জরীনবু থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা কমনৱেল্থ গেম্স, ২০২২দা নুপীগী কে.জি. ৫০গী বোক্সিংদা গোল্দ মেদল লৌরকখিবগীদমক্তা নিখত জরীনবু থাগৎপা ফোংদোকখ্রে প্রধান মন্ত্রীনা ত্বীত তৌরকখি; “নিখত জরীন অসি ভারতকী মীংচৎনি। মহাক অসি মহাক্কী হৈথোই-শিংথোইবগীদমক্তা মীয়াম্না শীংথানরিবা মালেমগী থাক্তা লৈবা এথলেত অমনি। ঐহাক্না মহাকপু সি.দবল্যু.জি.দা গোল্দ মেদল লৌরকপগীদমক্তা থাগৎপা ফোংদোক্লি। তুর্নামেন্ত কয়া অমদা ময়ামদগী মীথোই-মীহেন্দুনা, মহাক্না মহাক্কী থোইদোক-হেন্দোকপগী মতিক অদুবু অদুমক লেংদনা থমখি। মহাক্কী তুংগী পুনশিগীদমক্তা য়াইফ-পাউজেল পীরি। #Cheer4India”
নেপাল চৎত্রিঙৈগী মাংওইননা পীখিবা প্রধান মন্ত্রীগী ৱারোল

মখাগী ৱাফম অসি প্রধান মন্ত্রী শ্রী নরেন্দ্র মোদীনা নেপাল চৎত্রিঙৈগী মাংওইননা পীখিবা ৱারোলনি। “নেপালগী প্রধান মন্ত্রী কে পি শর্ম ওলীগী বার্তনদা ২০১৮গী মে ১১-১২দা ঐহাক নেপালদা চৎকনি। প্রধান মন্ত্রী অমা ওইনা মসি ঐহাক্কী অহুমশুবা নেপাল খোংচৎনি। খোংচৎ অসিনা নেপালগা লোয়ননা ঐখোয়গী চহি কয়া লৈরক্লবা মরূপ ওইবগী নক্নবা মরি অদু উৎলি। ঐহাক্কী খোংচৎ অসি মমাং থাদা প্রধান মন্ত্রী শ্রী ওলীগী ভারত খোংচৎ অদুগা ইকান কান্নদনা চৎপা খোংচৎনি। অসিগুম্বা মখলগী অৱাংবা থাক্তা চাং নাইনা ৱারী শান্নবা অসিনা ‘সবকা সাথ সবকা বিকাস’ হায়বা ৱাফম অদুগা লোয়ননা য়ুমলোন্নবগা অহানবা পোলিসী থম্নবা হায়বদু উবা ফংলি। হৌখিবা চহি খরা অসিদা ঐখোয়গী লৈবাক অনিমক্না অমত্তা ওইনা পুন্দুনা তোঙান তোঙানবা বাইলেতরেল কনেক্তিবিতী অমসুং দিবেলপমেন্ত প্রোজেক্তশিং মপুং ফানা পায়খৎলে অমদি লৈবাক অনিমক্কী মীচম মীয়ামগী য়াইফনবগীদমক চাউনা অওনবা কয়া পুরক্লে। প্রধান মন্ত্রী ওলী অমসুং ঐহাক্না হন্দক্তা ন্যু দিল্লীদা পাক চাউনা খন্ন-নৈনখিবা ম্যুচুয়েল ইন্তরেস্তকী ইশুশিং অদু মাংলোমদা পুখৎনবা তঞ্জা ফংলগনি। ঐহাক্না কাথমান্দুগী মথক্তা জনকপুর অমসুং মুক্তিনাথ চৎনবা থৌরাং তৌরি। মফম অনি অসিদা চহি খুদিংগী মীওই চা কয়া লাই খুরুম্বা চৎনরি। মফম অনি অসি ভারত অমসুং নেপালগী মীয়ামগী মরক্তা মতম কুইরবা অমসুং অচেৎপা কলচরেল অমসুং ধর্মগী ওইবা মরি অদুগী অচংবা খুদম্নি। ঐহাক্না নেপালদা রাজনিতীগী লুচিংবশিং অমসুং মরূপশিংগা উন্ননবা থৌরাং তৌরি। ঐহাক্কী খোংচৎ অসিনা নেপালগা লোয়ননা ঐখোয়গী মীয়ামগী পার্তনরশিপ অসি মখা তানা চেৎশিলহল্লগনি হায়না ঐহাক্না থাজবা থম্লি।”
বুদ্ধ পুর্ণিমানা লাকপদা প্রধান মন্ত্রী শ্রী নরেন্দ্র মোদীনা মীয়ামদা নুংঙাইবা ফোংদোকখ্রে ।

প্রধান মন্ত্রীনা হায়খি, “২১শুবা চহিচাদা ভগবান বুদ্ধনা তাকপী-তম্বীখিবা অদু য়াম্না চুম্বা ৱাফম্নি। খুন্নাই অসিদগী মীচং মীখায় নাইবা অমসুং অৱা অনা হন্থহন্নবগীদমক মহাক্কী মপুন্সি কৎথোকপীখি। মহাক্কী মীনুংশি চাউবা অদুনা মীওই লাখ কয়ানা মহাকপু নুংশিজখি। ময়াম পুম্নমক্কী মফমদা বুদ্ধ পুর্ণিমাগী নুংঙাইবা ফোংদোকচরি।”
প্রধান মন্ত্রীনা লৈবাক্কী ভেক্সিন শাবশিংগা ৱারী শাখ্রে

প্রধান মন্ত্রী, শ্রী নরেন্দ্র মোদীনা ঙসি লোক কলয়ান মার্গতা লৈবাক্কী ভেক্সিন শাবশিংগা ৱারী শাখ্রে। প্রধান মন্ত্রীনা ভারতনা ভেক্সিন দোজ করোর ১০০ কাপ্পা ঙম্বগী মশক থোক্না মাই-পাকপা ঙমহনখিবা ভেক্সিন শাবশিংগী হোৎনজমনবু থাগৎপগা লোয়ননা মখোয়না ভারতকী মাই-পাকপগী ৱারী শেম্বদা মরু ওইবা থৌদাং লৌখি হায়নসু ফোংদোকখ্রে। মখোয়না লাইচৎ মনুংদা হোৎনবা কনখিবা অমসুং থাজবগী ইথিল পীখিবগীসু মহাক্না থাগৎপা ফোংদোকখি। চহি অমগা মখায়গী মনুংদা খঙখিবা খ্বাইদগী ফবা থৌওংশিংবু লৈবাক অসিনা কাংলোন অমা ওইনা শেম্বগী মথৌ তাই অমসুং তাঞ্জা অসি লৌদুনা ঐখোয়গী থৌওংশিংবু মালেমগী থাক্কা চান্নহন্নবা শেমদোকপগী খুদোংচাবা অমনি হায়নসু প্রধান মন্ত্রীনা ফোংদোকখি। তীকা থাবগী খোঙজংনা মাই পাকপদগী মালেম শিনবা থুংবনা ভারত্তা ইকায়খুম্ননা য়েংনরি হায়নসু মহাক্না মখা তানা ফোংদোকখি। তুংদা লাক্কদবা শিংনবা কয়া থেংনবা ঙম্নবগীদমক্তা ভেক্সিন শাবশিংনা লেপ্তনা তেংবাংমিন্নদুনা থবক তৌমিন্নগদবনি হায়নসু মহাক্না ফোংদোকখি। ভেক্সিন শাবশিংনা প্রধান মন্ত্রীগী মিৎয়েঙ অমসুং মতিক লৈনা লুচিংবগী থৌওংগা লোয়ননা মহাক্না ভেক্সিন শাবগী থৌওংশিংদা লেপ্তনা পাউতাক পীবিবা অমসুং শৌগৎপগীদমক্তা থাগৎপা ফোংদোকখি। মখোয়না সরকার অমসুং ইন্দস্ত্রীগী মমাংদা অমুক্তা উখিদ্রিবা খুৎশম্নবগী থৌওংবুসু থাগৎপগা লোয়ননা থবক তৌবগী কাংলোন্দা অহোংবা পুরকপা, থবক-থৌরম লাইথোকহনবা, মতম চানা অয়াবা পীবা অমসুং থৌওংশিং অসি পাংথোক্লিঙৈদা সরকারগী থৱাই য়াওবা অমসুং শৌগৎনীংবগী মওং-মতৌবুসু থাগৎপা ফোংদোকখি। লৈবাক অসিনা অরিবা কাংলোন ইন্দুনা অদুম চৎলম্লবদি, মখোয়গী থৌওংশিংনা কা-হেন্না থেংথরম্বা য়াই অমসুং হৌজিক ফংলিবা তীকা থাবা ঙম্বগী থাক অসি য়ৌরমদবা য়াই হায়না মখোয়না মখা তানা ফোংদোকখি। থবক তৌবগী কাংলোনশিংদা সরকারনা অহোংবা পুরকখিববু শ্রী অদার পুনাৱালানা থাগৎপা ফোংদোকখি। লাইচৎ মনুংদা প্রধান মন্ত্রীনা লুচিংবগী থৌদাং পাংথোকখিবগী মওংবু শ্রী সাইরস পুনাৱালা থাগৎখি। দাঃ কৃষ্ণ এল্লানা প্রধান মন্ত্রীবু কোভেক্সিন কাপখিবা অমসুং মসিবু পুথোকপগী মনুংদা লেপ্তনা শৌগৎপীখিবগীদমক্তা থাগৎপা ফোংদোকখি। শ্রী পঙ্কজ পতেলনা প্রধান মন্ত্রীবু য়ু.এন. জেনেরেল এসেমব্লীদা দি.এন.এ.দা য়ুম্ফম ওইবা ভেক্সিনগী মতাংদা ৱাফম ফোংদোকখিবগীদমক্তা থাগৎপা ফোংদোকখি। কুমারী মহিমা দতলানা লৈবাক অসিনা ভেক্সিন কাপ্পগী মশক থোকপা মাই-পাকপা ফংবা ঙমহনখিবা প্রধান মন্ত্রীগী মিৎয়েংবু থাগৎখি। দাঃ সঞ্জয় সিংহনা ভেক্সিন শাবগী হীরমদা অনৌবা থৌওং পাংথোকপা অমসুং বেকৱার্দ ইন্তিগ্রেসনগী মরু ওইবগী মতাংদা ৱাফম থমখি। শ্রী সতিশ রেদ্দীনা থবকশিং অসি পাংথোকপদা সরকার অমসুং ইন্দস্ত্রীনা তেংবাংমিন্নখিববু থাগৎখি। দাঃ রাজেশ জেন্না লাইচৎ অসিগী অপুনবা মনুংদা সরকারনা লেপ্তনা ই-পাউ ফাওখিবগীদমক্তা থাগৎপা ফোংদোকখি। ৱারী শাবগী থৌরমসিদা শ্রী সাইরস পুনাৱালা অমসুং শ্রী অদর পুনাৱালা, সীরম ইন্সতিত্যুৎ ওফ ইন্দিয়া; দাঃ কৃষ্ণ এল্লা অমসুং কুমারী সুচিত্রা এল্লা, ভারত বাইওতেক ইন্তর্নেস্নেল লিমিতেদ; শ্রী পঙ্কজ পতেল অমসুং দাঃ শেরভিল পতেল, জাইদস কেদিলা; কুমারী মহিমা দাতলা অমসুং শ্রী নরেন্দর মন্তেলা, বাইওলোজিকেল ই-লিমিতেদ; দাঃ সঞ্জয় সিংহ অমসুং শ্রী সতিশ রমনলাল মেহতা, জেন্নোভা বাইওফার্মাস্যুতিকেল্স লিমিতেদ; শ্রী সতিশ রেদ্দী অমসুং শ্রী দীপক সাপ্রা, দাঃ রেদ্দী’স লেব অমসুং পেনাসিয়া বাইওতেক লিমিতেদকী দাঃ রাজেশ জেন অমসুং শ্রী হর্শিত জেন; কেন্দ্রগী হকশেল মন্ত্রী, এম.ও.এস. হেল্থ অমসুং এম.ও.এস. কেমিকেল্স অমসুং ফর্তিলাইজরনা শরুক য়াখি।
প্রধানমন্ত্রীনা পন্দিৎ দীনদয়াল উপধ্যায়গী মপোক কুমওনগী থৌরমদা মফমদা সেলুৎ পীখ্রে

প্রধানমন্ত্রী শ্রী নরেন্দ্র মোদীনা পন্দিৎ দীনদয়াল উপধ্যায়গী মপোক কুমওনগী থৌরমদা মফমদা সেলুৎ পীখ্রে। প্রধানমন্ত্রীনা হায়খি, “পন্দিৎ দীনদয়াল উপধ্যায়গী মপোক কুমওনগী থৌরমনা লাকপদা মফমদা সেলুৎ পীজরি। ঐখোয়গী থৌনা ওইরিবা, পন্দিৎ দীনদয়াল উপধ্যায়জীবু মপোক কুমওন্না লাকপা অসিদা নীংশিংজরি।”
প্রধান মন্ত্রীনা জুন ৫দা ৱার্লদ এনভাইরোনমেন্ত দেগী থৌরমদা ৱা ঙাংগনি

প্রধান মন্ত্রী শ্রী নরেন্দ্র মোদীনা ২০২১গী জুন ৫গী অয়ুক পুং ১১ তাবা মতমদা ৱার্লদ এনভাইরোনমেন্ত দেগী থৌরম ভিদিও কনফরেন্সকী খুত্থাংদা শরুক য়াগনি। থৌরম অসি পেত্রোলিয়ম অমসুং নেচুরেল গ্যাসকী মন্ত্রালয় অমসুং এনভাইরোনমেন্ত, ফোরেস্ত অমসুং ক্লাইমেৎ চেঞ্জকী মন্ত্রালয়গা খুৎশম্নদুনা শিনবনি। হন্দক্কী চহিগী থৌরমগী ওইবা থীম অসি ‘প্রোমোসন ওফ বাইওফ্যুল ফোর বেত্তর এনভাইরোনমেন্ত’নি। থৌরম অসিগী মনুংদা, প্রধান মন্ত্রীনা “২০২০-২০২৫দা ইন্দিয়াদা ইথানোল ব্লেন্দিংগী রোদ মেপ্তা এক্সপার্ত কমিতীগী রিপোর্ত” ফোংগনি। ৱার্লদ এনভাইরোনমেন্ত দেবু নিংশিনবা ভারত সরকারনা ওইল কম্পনীশিদা ২০২৩গী এপ্রিলগী ১দগী ইথানোল য়াওবা পেত্রোলশিং চাদা ২০ য়াওনা য়োন্নবা ই-২০ নোতিফিকেসন অমা থোকখ্রে; অমসুং হেন্না ইথানোল ওইবা ই.১২ অমসুং ই.১৫গী বি.আই.এস. স্পেসিফিকেসন। হোৎনরিবা অসিনা অহেনবা ইথানোল দিস্তিলেসন তৌবদা লায়থোকহল্লগনি অমসুং লৈবাক অসিদা ব্লেন্দেত তৌরবা ফ্যুল শেম্বগী তাইমলাইন অমা ফংলগনি। হায়রিবা অসিনা ২০২৫ চহিগী মমাংদা ইথানোল পুথোকপা রাজ্যশিং অমসুং থংনবা মফমশিংদা ইথানোল শিজিন্নবা হেনগৎলগনি। প্রধান মন্ত্রীনা পুনেগী মফম অহুমদা ই. ১০০ দিস্পেন্সিং স্তেসনগী পাইলোৎ প্রোজেক্ত অমা হৌদোক্লগনি। প্রধান মন্ত্রীনা ইথানোল ব্লেন্দেদ পেত্রোল অমসুং কমপ্রেস বাইওগ্যাস থৌরমগী ইনেব্লর অমা ওইনা লৌমীশিংগা উন্নদুনা মখোয়না অহানবা থেংনবগী মওং খঙদোক্কনি।
পি.এম.না ভিদিও মেসেসকী থোংদা বেঙ্গলুরুদা বোশ স্মার্ত কেম্পস শঙ্গাবদা ৱা ঙাংখ্রে

প্রধান মন্ত্রী, শ্রী নরেন্দ্র মোদীনা ভিদিও মেসেসকী থোংদা বোশ ইন্দিয়ানা ভারত্তা লৈরকপা চহি ১০০ মপুং ফাবগী থৌরমদা ৱা ঙাংখ্রে। অহৌবদা প্রধান মন্ত্রীনা বোশ ইন্দিয়ানা ভারত্তা লৈরকপা চহি ১০০ মপুং ফাবগী নুংঙাইবা ফোঙদোকখি অমসুং ভারতকী নীংতম্বা ফংবগী চহি ৭৫শুরকপদা থৌরম অসি পাঙথোকপনা অখন্ননা মরু ওইহল্লি হায়খি। থৌরম অসিদা বোশ স্মার্ত কেম্পসসু শঙ্গাখি। প্রধান মন্ত্রীনা হায়, “কেম্পস অসিনা ভারত অমসুং মালেমগীদমক ফ্যুচরিস্তিক প্রদক্ত অমসুং সোল্যুসনশিং পুথোকপদা মাংজিল থারগনি”। প্রধান মন্ত্রীনা ইং কুমজা ২০১৫গী ওক্তোবরদা মহাক্না চাঞ্চেলর মর্কেলগা লোয়ননা বেঙ্গলুরুদা লৈবা বোশ ফেসিলিতীদা চৎখিবা মহাক্কী খোঙচৎ অদুসু নীংশিংখি। হৌজিক্কী মতম অসিবু তেক্নোলোজীগী চহিচানি হায়রদুনা অমদি লাইচৎকী মতম মনুংদা উবা ফংখিবা তেক্নোলোজীগী কান্নবশিং অদু থমলদুনা প্রধান মন্ত্রীনা হায়খি মদুদি তেক অমসুং ইনোভেসন্দা মখা তানা ইনভেস্ত তৌবা মরু ওই। ইনোভেসন অমসুং স্কেলগীদমক বোশকী থবক অসিবু থাগৎলদুনা প্রধান মন্ত্রীনা সস্তেনেবিলিতীগী মরু ওইবা অদু থমখি। মসিগী মতাংদা শ্রী মোদীনা হায়খি, “হৌখিবা চহি ৮দা সোলর ইনর্জীগী ইনস্তোল কেপাসিতীদা শরুক ২০গী ময়া হেনগৎলকপগা লোয়ননা ভারতকী গ্রোথ অসি হেন্না গ্রীন ওইরক্লি”। প্রধান মন্ত্রীনা ভারত অমসুং মপাল অনিমক্তা কার্বোন-ন্যুত্রেলিতী ফংদুনা বোশনা মাইপাকখিবা অসিবু থাগৎখি। প্রধান মন্ত্রীনা হায়খি মদুদি ভারতনা খ্বাইদগী খোঙজেল য়াংনা চাউখৎলক্লিবা অচৌবা ইকনোমীশিংগী মরক্তা অমা ওইরি। হৌখিবা চহি অনিদা ইনভেস্তমেন্ত হেনগৎলকখি। “ঐখোয়গী নহারোলশিংনা মরম ওইরগা, ঐখোয়গী স্তার্ত-অপ ইকোসিস্তেম্না মালেমগী খ্বাইদগী চাউবশিংগী মরক্তা অমা ওইরে। তেক ৱর্ল্দ অসিমক্তদা খুদোংচাবা কয়ামরুম লৈরি”। ভারত সরকারনা খুঙ্গং খুদিংদা হায় স্পীদ ইন্তর্নেৎ পীনবা থবক পাইখৎলি। মহাক্না মখা তারদুনা হায়, “দিজিতেল ইন্দিয়াগীদমক্তা ঐখোয়না থম্লিবা মীৎয়েংদা সরকারগী হীরম খুদিংদা তেক্নোলোজী ইন্তিগ্রেৎ তৌবা য়াওরি। মালেম্না মসিগী খুদোংচাবশিং লৌদুনা ঐখোয়গী লৈবাক্তা ইনভেস্ত তৌবীয়ু হায়না ঐহাক্না মালেমদা হায়জরি”। মরু ওইবা থৌরম অসিদা প্রধান মন্ত্রীনা বোশতা ভারত্তা অহেনবা কয়া তৌনবা ৱাখল থাদবীয়ু হায়খি। মহাক্না লোইশিনবদা হায়খি, “নখোয়গী তীমনা মথংগী চহি ২৫ অসিদা করি তৌবা ঙমগদগে হায়বগী পান্দমশিং থম্বীয়ু। চহি ১০০গী মমাংদা বোশনা ভারত্তা জর্মন কম্পনী অমা ওইনা লাকখি। অদুবু ঙসিদি, মসি জর্মন ওইবা অদুদগী চাং তাদনা ভারত ওইরি। মসি জর্মন ইঞ্জিনীয়রিং অমসুং ভারতকী ইনর্জীগী ফজরবা খুদম অমনি। পার্তনরশিপ অসি হেন্না চেৎশিল্লকখিগনি”।
পি.এম.না নবেম্বর ২০-২১দা লখনৌগী পুলিস হেদক্বাতরদা ৫৬শুবা দি.জি.পি. কনফরেন্সতা শরুক য়াগনি

প্রধান মন্ত্রী, শ্রী নরেন্দ্র মোদীনা ২০২১গী নবেম্বর ২০-২১দা লখনৌগী পুলিস হেদক্বাতরগী দাইরেক্তর জেনেরেল ওফ পুলিস (দি.জি.পি.) অমসুং ইন্সপেক্তর জেনেরেল ওফ পুলিশ (আই.জি.পি.)গী ৫৬শুবা দি.জি.পি. কনফরেন্সতা শরুক য়াগনি। নুমিৎ নিনিগী ওইবা কনফরেন্স অসি হায়ব্রিদ ফোর্মেত্তা পাংথোক্কনি। রাজ্য/য়ু.তি.গী দি.জি.পি. অমসুং সেন্ত্রেল আর্ম পুলিস ফোর্সেসকী মকোকশিংনা অমসুং সেন্ত্রেল পুলিস ওর্গানাইজেসন্না কনফরেন্স অসিদা মশামক্না শরুক য়াগনি, অমদি অতৈ ইনভাইতীশিংনা তোঙানবা মফম ৩৭তগী আই.বি./এস.আই.বি.হেদক্বাতরশিংদগী ভরচুএল ওইনা শরুক য়াগনি। কনফরেন্স অসিদা ইসু কয়া অমা হায়রিবা অসিদা সাইবর ক্রাইম, দেতা গর্বানান্স, কাউন্তর তেরোরিজম থেংনবা, লেফ ৱিং এক্সত্রিমিজম, নার্কোতিক্স লল্লোনবা হেনগৎলক্লিবা, প্রিজন রিফোর্মস অতৈ কয়া অমা য়াওনা ৱা খন্নগনি। ২০১৪দগী, প্রধান মন্ত্রীনা দি.জি.পি. কনফরেন্সতা য়াম্না থৱায় য়াওরি। মমাংদা থোকখিবা থৌদোকশিদা, মহাক্না কনফরেন্স অসিগী সেসনশিং শরুক য়াননবা হোৎনখি অমসুং লৈবাক অসিদা থোক্লিবা ইসুশিং অসিদা মরুওইবশি অসি প্রধান মন্ত্রদা পাউদম্নবা হন্না পাউ পীখি। প্রধান মন্ত্রীগী মিৎয়েং মতুং ইন্না, ২০১৪দগী, চহিগী ওইবা কনফরেন্সশিং, দিল্লীদা চৎথদুনা লাক্লিবা দিল্লীগী মপালদা ২০২০দা শিল্লি। কনফরেন্স অসি ২০১৪দা গুৱাহাতীদা শিনখি, ২০১৫দা কুতচকী রান্নদা, ২০১৬দনা হায়দ্রবাদকী নেস্নেল পুলিস একাদেমীদা, ২০১৭দা বি.এস.এফ. একাদেমী, তেকানপুরদা, ২০১৮দনা কেবাদিয়াদা অমসুং ২০১৯দনা পুনেগী আই.আই.এস.ই.আর.দা শিনখি।
পি.এম.না এয়র ফোর্স ৱাইব্স ৱেলফ্যার এসোসিএসন্বু শামতুগী তুপী লোনবগী কেম্পেনগীদমক থাগৎখ্রে

প্রধান মন্ত্রী শ্রী নরেন্দ্র মোদীনা খুন্নাইগী শোত্থহৌরবা কাঙলুপকী মীওইশিংদা য়েন্থোক্নবগীদমক লৈবাক শিনবা থুংনা লৈরিবা সঙ্গিনীশিংনা শামতুগী তুপী লোনবগী অচৌবা কেম্পেন অমা পায়খৎপগীদমক এয়র ফোর্স ৱাইব্স ৱেলফ্যার এসোসিএসনগী থৌরাংবু ঙসি থাগৎখ্রে‍। সঙ্গিনীশিংনা পুন্না তুপী ৪১৫৪১ লোনখি‍। ইন্দিয়ন এয়র ফোর্সকী ত্বীত অমগী পাউখুম পীরদুনা, প্রধান মন্ত্রীনা ত্বীত তৌরকখি: “শিংথানিংঙাই ওইবা থৌওংনি‍।”
প্রধান মন্ত্রী শ্রী নরেন্দ্র মোদী অমসুং ইজরেলগী প্রধান মন্ত্রী হিজ এক্সেলেন্সী শ্রী বেঞ্জামিন নেতন্যাহুগী মরক্তা তেলেফোন্দা ৱারী শানখিবা

প্রধান মন্ত্রী শ্রী নরেন্দ্র মোদীনা ঙসি ইজরেলগী প্রধান মন্ত্রী হিজ এক্সেলেন্সী শ্রী বেঞ্জামিন নেতন্যাহুদগী তেলেফোন কেল অমা রিসিব তৌখি। মহাক্না প্রধান মন্ত্রী অমসুং ভারতকী প্রজাশিংদা ভারতকী ৭১শুবা রিপব্লিক দেগী য়াইফ পাউজেল পীরকখি। লুচিংবা অনিনা চহী ২০২০গী য়াইফ পাউজেলসু পীনখি। লুচিংবা অনিমক্না লৈবাক অনিগী মরক্তা স্ত্রেতেজিক পার্তনরশিপকী মরুওইবা অদু খঙমিন্নখি অমসুং হিরম খুদিংমক্তা তেংবাং পীনবা হেঙ্গৎলকপদা নুঙাইবা ফোংদোক্নখি। প্রধান মন্ত্রী মোদীনা এগ্রীকলচর, ঈশিং অমসুং স্তার্ত-অপকী লমশিংদা ইনিসিয়েতিবকী মরুওইবশিং ফোংদোকখি। মখোয়না লৈবাক অনিগী মরক্তা এয়র কনেক্তিবিতী হেঙ্গৎহন্নবা হোৎনরিবশিং অদু তরাম্না ওকখি। লুচিংবশিংনা ম্যুচেল ইন্তরেস্তকী ওইবা গ্লোবেল অমসুং রিজনেলগী হিরমশিংদসু মীৎয়েং একচেঞ্জ তৌনখি। মখোয়না রিজনগা মরী লৈননা ওইরক্কদৌরিবা ইনিসিয়েতিবশিং অমসুং দিবেলপমেন্তশিংগী ৱাফম য়াওনা পাউ ফাওনবদসু য়ানখি।
প্রধান মন্ত্রীনা সি.এ. নুমিৎতা চাতরর্দ একাউন্তেন্তশিংদা হরাও তয়াম্বা ফোংদোকখ্রে

প্রধান মন্ত্রী, শ্রী নরেন্দ্র মোদীনা চাতরর্দ একাউন্তেন্ত নুমিৎতা চাতরর্দ একাউন্তেন্তশিংদা হরাও তয়াম্বা ফোংদোকখ্রে। ত্বীত অমদা, প্রধান মন্ত্রীনা হায়, “সি.এ. নুমিৎতা চাতরর্দ একাউন্তেন্তশিংদা হরাও তয়াম্বা ফোংদোকচরি। ভারতকী চাওখৎ থৌরাংদা কম্যুনিতী অসিনা মরুওইবা থৌদাং কয়া অমা লৌবিরি। ঐহাক্না সি.এ.শিংদা খ্বায়দগী ফবা থবক্তা মিয়েং থমদুনা মালেমদা মকোক থোংবা ওইনবা হায়জরি”।
পি.এম.না প্রধান মন্ত্রী ভিক্তর ওর্বানবু হঙ্গেরীদা পাঙথোকখিবা পার্লিয়ামেন্তরী মীখলদা মহাক্না মাইপাকখিবগীদমক নুংঙাইবা ফোঙদোকখ্রে

প্রধান মন্ত্রী, শ্রী নরেন্দ্র মোদীনা প্রধান মন্ত্রী ভিক্তর ওর্বানবু হঙ্গেরীদা পাঙথোকখিবা পার্লিয়ামেন্তরী মীখলদা মহাক্না মাইপাকখিবগীদমক নুংঙাইবা ফোঙদোকখ্রে। ত্বিত অমদা প্রধান মন্ত্রীনা হায়খি; "প্রধান মন্ত্রী ভিক্তর ওর্বানবু হঙ্গেরীদা পাঙথোকখিবা পার্লিয়ামেন্তরী মীখলদা অদোম্না মাইপাকখিবগীদমক নুংঙাইবা ফোঙদোকচরি। ভারত-হঙ্গেরীগী অচেৎপা অমসুং মরুপ ওইবগী মরীশিং অসি হেন্না মপাঙ্গল কনখৎহন্নবা অদোমগা লোয়ননা মখা তানা থবক তৌমিন্ননবা থাজবা থম্লি।"
ক্লাস ৯গী মহৈরোয় ইসিতানা পরিক্ষা পে চার্চাগী মতাংদা য়েকপা লাই প্রধান মন্ত্রীনা থাগৎখ্রে

কেন্দ্রিয়া বিদ্যলয়, অম্বালা কেন্তগী ক্লাস ৯গী মহৈরোয় ইসিতানা পরিক্ষা পে চার্চা ২০২৩গী মতাংদা য়েকপা লাই প্রধান মন্ত্রী শ্রী নরেন্দ্র মোদীনা থাগৎখ্রে। কে.ভি সঙ্গথনগী ত্বিৎ অমগী পাউখুমদা, প্রধান মন্ত্রীনা ত্বিৎ তৌখি; “য়াম্না ফজরে! পরিক্ষা মতমদা মহৈরোয়শিংনা নুমিৎ খুদিংগী পাংথোকপা থবকশিং অয়েকপা লাইশিং ওইনা নিংথিনা উৎলে”।
শ্রী লালজী তন্দননা লৈখিদবদা প্রধান মন্ত্রীনা নুংঙাইতবা ফোঙদোকখ্রে

মধ্য প্রদেশকী গভর্নর শ্রী লালজী তন্দননা লৈখিদবদা ঙসি প্রধান মন্ত্রী শ্রী নরেন্দ্র মোদীনা নুংঙাইতবা ফোঙদোকখ্রে। ত্বীত অমদা শ্রী নরেন্দ্র মোদীনা শ্রী তন্দনবু “কনস্তিত্যুনগী ৱাফম মমুৎ তানা খঙবা” মীশক অমনি হায়না শকতাকখি। মহাক্না হায়, “শ্রী লালজী তন্দনবু মহাক্না চোকথবা নাইদনা খুন্নাইগী থৌগল তৌরমবগীদমক্তা নীংশিংদুনা লৈহৌরগনি। মহাক্না মতিক চাবা এদমিনিস্ত্রেতর অমা ওইনা মীয়ামগী য়াইফনবা হীরমশিংদা মতম তুম্নমক্তা মরূওইনা লৌরম্মী। মহাক্না লৈখিদবদা ৱাখলদা নীংঙমদবা অমা লৈহৌরে”। শ্রী তন্দনগা হান্নগী প্রধান মন্ত্রী লৈখিদ্রবা শ্রী অতল বিহারি বাজপাইগা মতম কুইনা লোয়নরমববুসু প্রধান
প্রধান মন্ত্রীনা অফঘানিস্তানদা য়ুহার হাবদা পুনশি মাংখিবশিং অদুগীদমক্তা অৱাবা ফোংদোকখ্রে

প্রধান মন্ত্রী, শ্রী নরেন্দ্র মোদীনা অফঘানিস্তান্দা য়ুহার হাবদা পুনশি মাংখিবশিং অদুগীদমক্তা অৱাবা ফোংদোকখ্রে। প্রধান মন্ত্রীনা ত্বীত তৌরকখি “ঙসি অফঘানিস্তানদা য়াম্না মাং-তাকহনবা য়ুহার হাবগী পাউ তাবদা থমোই শোক্না নুংঙাইতে। মমল য়াম্লবা পুনশি মাংখিবশিংগীদমক্তা ঐহাক্না থমোই শোক্না নুংঙাইতবা ফোংদোক্লি। ভারতনা অফঘানিস্তানগী মীয়ামগীদমক্তা মখোয়গী অৱাবা মতম অসিদা খোংফম চেৎনা মখোয়গীদমক্তা লেপ্লি অমসুং অথুবা মতমদা অঙম্বা দিজাস্তর দিজাস্তর রিলীফ মেতরিবেল পুম্নমক পীনবগীদমক্তা শেম-শাদুনা লৈরে।”
জনতা কর্ফ্যু অসি শুপ্নতগী শাংলবা লান অমগী অহৌবনি: প্রধান মন্ত্রী

প্রধান মন্ত্রী শ্রী নরেন্দ্র মোদীনা ত্বীতরদা হায়খ্রে মদুদি মসি কোবিদ-১৯গী মায়োক্তা শুপ্নগী শাংলবা লান অমগী অহৌবনি অমদি হৌজিক শাংলবা লম্বী চৎকদবা ৱাৎলি। মহাক্না মীয়াম্বু নুংঙাইথোকপগী মায়োক্তা চেকশিন ৱা হায়খি অমদি মসিবু মায় পাকপনি হায়না লৌদনবা খঙহনখি। মহাক্না মখা তানা হায়খি, “ঙসিদি লৈবাক মীয়াম্না উৎলরে মদুদি ঐখোয় কেপেবল ওইরি, করিগুম্বা ঐখোয়না ৱারেপ লৌরগদি ঐখোয়না অমত্তা ওইনা খ্বাইদগী চাউনা শিংনরকপা অদু মায়থিবা পীবা ঙমগনি।” মহাক্না মীয়ামবু কেন্দ্র সরকার অমসুং রাজ্য সরকারশিংনা মতম-মতমগী ওইনা ইশু তৌরকপা ইন্সত্রক্সনশিং ঙাক্নবা তকশিনখি। মহাক্না মীয়ামদা লোকদাউন লাউথোকখ্রবা জিলাশিং অমদি রাজ্যশিংদা লৈরিবা য়ুমশিং থাদোক্তনবা অমদি য়াম্না দরকার ওইদ্রবদি য়ুম থাদোক্তুনা অতোপ্পা মফমশিংদা চৎতনবা খঙহনখি।